open-index/open-wikipedia-markdown huggingface dataset:
حافظ قاری ابو ریحان

**حافظ قاری ابو ریحان** بنگلہ دیش کے ایک ممتاز حافظِ قرآن اور قاری ہیں۔ انھوں نے بین الاقوامی قرآنی مقابلوں میں نمایاں کامیابیاں حاصل کر کے اپنے ملک کا نام روشن کیا۔

## ابتدائی زندگی اور تعلیم
حافظ ابو ریحان نے 16 برس کی عمر میں قرآن مجید حفظ کرنے کا آغاز ضلع نارائن گنج کے علاقے آڑائی ہزار میں واقع *بلّبھدی ال اِسراء اکیڈمی مدرسہ* سے کیا، جس کی بنیاد مفتی عبد القیوم نے رکھی تھی۔ اسی ادارے میں انھوں نے حفظ مکمل کیا اور تجوید و قراءت میں مہارت حاصل کی۔ وہ ایک بہت ہی مختصر وقت میں باکمال قاری بن گئے اور اس طرح ان کی کافی شہرت ہوئی۔ ابتدا میں انھوں نے کچھ ملکی قراءت کے مقابلہ جات میں حصہ لیا۔ وہاں ہر محفل میں وہ چھائے رہے۔ دھیرے دھیرے ملک سے نکل کر ان کی شہرت بین ملک پھیل گئی اور پھر وہ بین الاقوامی قراءت کے مقابلہ جات کا حصہ بننے لگے۔

## نمایاں کامیابیاں
1) 2018ء میں قطر میں منعقدہ *تیجان النور بین الاقوامی حفظِ قرآن مقابلہ* میں پہلی پوزیشن حاصل کی۔

2) اسی مقابلے میں قراءت کے شعبے میں چوتھی پوزیشن حاصل کی۔

3) 2024ء میں سینیگل میں منعقدہ 11ویں بین الاقوامی حفظِ قرآن مقابلے میں پہلی پوزیشن حاصل کی۔   

ان مقابلوں میں کامیابی حاصل کرنا نہایت اعزاز کی بات سمجھی جاتی ہے کیونکہ ان میں دنیا بھر سے ممتاز حفاظِ کرام شرکت کرتے ہیں۔ حافظ قاری ابو ریحان نے کم عمری میں غیر معمولی یادداشت، درست تجوید اور پُراثر قراءت کے ذریعے منصفین کو متاثر کیا۔ قطر کے مقابلے میں ان کی کارکردگی کو خاص طور پر سراہا گیا جہاں انھوں نے اعلیٰ نمبرات کے ساتھ پہلی پوزیشن حاصل کی۔ اسی طرح سینیگل میں منعقدہ مقابلے میں بھی انھوں نے مسلسل محنت اور دینی وابستگی کا عملی ثبوت پیش کیا، جو بنگلہ دیش کے لیے باعثِ فخر قرار دیا گیا۔ ان کی تعریف کی ایک وجہ یہ بھی ہے کہ عربی اور بنگلہ زبانوں کا لب و لہجہ یکسر مختلف ہے اور ان کے مد مقابل وہ لوگ تھے جو یا تو عربی گو تھے یا مساوی لب و لہجہ کی زبان کے گویا تھے۔

## مزید دیکھیے
* بین الاقوامی حفظ قرآن مقابلے
* بنگلہ دیش میں دینی مدارس

## حوالہ جات

زمرہ:بنگلہ دیشی قراء
زمرہ:حفاظ قرآن
زمرہ:بقید حیات شخصیات
فاتح سفراگیچ

**فاتح سفراگیچ** (انگریزی: Fatih Seferagić) بوسنیا و ہرزیگووینا سے تعلق رکھنے والے معروف حافظِ قرآن، قاری اور اسلامی مبلغ ہیں۔ وہ اپنی خوش الحانی اور مؤثر اندازِ قراءت کے باعث عالمی سطح پر شہرت رکھتے ہیں۔ ان کی پیدائش بوسنیا کے پر آشوب دور کے خاتمے کے دوران ہوئی۔ بوسنیائی نسل کشی 1992ء سے 1995ء تک جاری رہنے والی بوسنیائی جنگ کے دوران پیش آئی۔ اس اصطلاح میں جولائی 1995ء کا سریبرینیتسا قتلِ عام بھی شامل ہے، نیز وہ وسیع پیمانے کے انسانیت سوز جرائم اور نسلی تطہیر (Ethnic Cleansing) کی مہم بھی، جو جمہوریہ سربسکا کی فوج (وی آر ایس) کے زیرِ کنٹرول علاقوں میں انجام دی گئی۔جولائی 1995ء میں سریبرینیتسا کے واقعات کے دوران آٹھ ہزار سے زائد بوسنیاک (بوسنیائی مسلمان) مردوں اور لڑکوں کو قتل کیا گیا۔ اس کے علاوہ تقریباً 25,000 سے 30,000 بوسنیاک شہریوں کو جبری طور پر بے دخل کیا گیا۔ یہ کارروائیاں وی آر ایس کی اُن فوجی اکائیوں نے انجام دیں جو جنرل راٹکو ملادیچ کی کمان میں تھیں۔ بین الاقوامی عدالتِ انصاف اور سابق یوگوسلاویہ کے لیے قائم بین الاقوامی فوجداری ٹریبونل نے سریبرینیتسا کے قتلِ عام کو نسل کشی قرار دیا۔ یہ واقعہ دوسری جنگِ عظیم کے بعد یورپ میں ہونے والا بدترین اجتماعی قتل سمجھا جاتا ہے۔ سفراگیچ اس دور میں آنکھیں کھولنے کے باوجود اسلامی مزاج سے خود ہم آہنگ کیا اور حافظ و قاری بن کر عالمی شہرت پائے۔

## ابتدائی زندگی
فاتح سفراگیچ 1995ء میں بوسنیا و ہرزیگووینا میں پیدا ہوئے۔ ملک میں سیاسی ہلچل، مسلمانوں کے قتل عام اور معاشرے کی بے چینی کی وجہ سے بچپن میں ہی ان کا خاندان ریاستہائے متحدہ امریکا منتقل ہو گیا۔ انھوں نے کم عمری میں قرآن مجید حفظ کیا اور بعد ازاں باقاعدہ دینی تعلیم حاصل کی۔ اس دوران قراءت میں وہ کمال پایا جو بہت کم لوگوں کا ملکہ ہوتا ہے۔ وہ کئی قرائت کے مقابلوں میں شریک بھی ہوئے اور کئی اعزازات سے نوازے بھی گئے۔

## تعلیم
فاتح سفراگیچ نے اسلامی علوم کی تعلیم امریکا اور مشرقِ وسطیٰ کے مختلف اداروں سے حاصل کی۔ تجوید، قراءت اور دعوتی علوم میں مہارت حاصل کی جس کے باعث وہ نوجوانوں میں خاصے مقبول ہوئے۔ وہ ایک اسلامی انفلوئنسر، معلم اور 2025ء تک یوٹیوب کے مواد ساز بنے جن کے 1.17 ملین سبسکرائبرز ہیں۔ 

## نمایاں خدمات خدمات
فاتح سفراگیچ بین الاقوامی سطح پر قراءتِ قرآن کی مختلف محافل میں شرکت کرتے ہیں اور اپنی خوش الحانی سے سامعین کو متاثر کرتے ہیں۔ اس کے ساتھ ساتھ وہ نوجوانوں کے لیے اسلامی تربیتی لیکچرز اور خطابات بھی دیتے ہیں، جن میں اخلاقی اصلاح اور دینی شعور کو اجاگر کیا جاتا ہے۔ مزید برآں وہ سوشل میڈیا کے ذریعے قرآن مجید کی تلاوت اور دعوتی پیغامات کی اشاعت کرتے ہیں، جس کے باعث ان کا پیغام وسیع حلقے تک پہنچتا ہے۔

## شہرت
فاتح سفراگیچ اپنی پُرسوز آواز اور منفرد اندازِ تلاوت کی وجہ سے دنیا بھر میں جانے جاتے ہیں۔ ان کے خطابات خصوصاً مغربی ممالک میں رہنے والے مسلمان نوجوانوں میں مقبول ہیں۔

## حوالہ جات

زمرہ:بوسنیائی قراء
زمرہ:حفاظ قرآن
زمرہ:اسلامی مبلغ
زمرہ:1995ء کی پیدائشیں
زمرہ:بقید حیات شخصیات
شبانہ ( حجازی روایت)

** شبانہ** ایک قدیم حجازی سماجی روایت ہے جو سعودی عرب کے مغربی خطے (مکہ مکرمہ، مدینہ منورہ اور جدہ) میں صدیوں سے رائج ہے۔ یہ تقریب ماہ شعبان کے آخری دنوں میں رمضان المبارک کے آغاز سے پہلے منعقد کی جاتی ہے۔ اس کا بنیادی مقصد خاندان کے افراد، دوستوں اور پڑوسیوں کا اکٹھے ہونا اور آنے والے مقدس مہینے کے استقبال کی خوشی منانا ہے۔
## تاریخی و ثقافتی پس منظر
شبانہ کی روایت کی جڑیں حجاز کی قدیم سماجی زندگی سے جڑی ہیں۔ تاریخی طور پرجب رمضان کا مہینہ قریب آتا تھا تو حجازی خاندان کام کاج سے تھوڑی فرصت نکال کر ایک سماجی اجتماع منعقد کرتے تھے۔ رمضان میں دن کے وقت روزہ اور رات میں عبادات (تراویح و قیام) کا نظام ہوتا ہے، اس لیے شبانہ کو ایک الوداعی ضیافت کے طور پر دیکھا جاتا تھا جہاں لوگ جی بھر کر دن کے وقت کھانے پینے اور میل ملاپ کا لطف اٹھاتے تھے۔
## تقریب کے خدوخال
شبانہ کی تقریبات عموماً شعبان کی 15 تاریخ سے مہینے کے آخر تک جاری رہتی ہیں۔ خاندان کے تمام افراد کسی بڑے گھر یا کسی باغ یا کھلی جگہ میں جمع ہوتے ہیں۔ دسترخوان پر روایتی حجازی پکوان مثلاً سلیق، مندی اور مختلف قسم کے حلوے سجائے جاتے ہیں۔ مرد عام طور پر روایتی لباس ثوب اور غبانہ (حجازی عمامہ) زیب تن کرتے ہیں جبکہ خواتین کڑھائی والے حجازی ملبوسات پہنتی ہیں۔ اس موقع پر بچوں میں مٹھائیاں اور چھوٹے تحائف تقسیم کیے جاتے ہیں تاکہ ان میں رمضان کے حوالے سے جوش و خروش پیدا ہو۔

## مقصد اور اہمیت
شبانہ کا مقصد محض کھانا پینا نہیں بلکہ اس کے پسِ پردہ گہرے سماجی مقاصد ہوتے ہیں۔ ان رشتہ داروں سے ملاقات کرنا جن سے مصروفیت کے باعث ملاقات نہیں ہو پاتی۔رمضان کی آمد سے قبل ایک خوشگوار ماحول پیدا کرنا تاکہ روزوں اور عبادات کے لیے ذہنی آمادگی حاصل ہو۔ بہت سے خاندان شبانہ کے موقع پر غریبوں میں راشن اور ضروری اشیاء تقسیم کرتے ہیں تاکہ وہ بھی رمضان کی خوشیوں میں شریک ہو سکیں۔

## موجودہ حیثیت
جدید دور میں اگرچہ طرز زندگی بدل گیا ہے لیکن جدہ اور مکہ کے قدیم محلوں میں آج بھی شبانہ کی روح برقرار ہے۔ بہت سے نوجوان اب اسے پکنک یا خوشگوار اجتماع کی شکل میں مناتے ہیں جس سے یہ قدیم حجازی روایت نسل در نسل منتقل ہو رہی ہے۔ اس روایت کو اب سعودی عرب کے قومی ثقافتی ورثے کے ایک حصے کے طور پر بھی تسلیم کیا جاتا ہے۔
## حوالہ جات

زمرہ:سعودی ثقافت
زمرہ:حجازی ثقافت
زمرہ:رمضان
زمرہ:سماجی روایات
مسلمانوں کا قبرستان

**مسلمانوں کا قبرستان** وہ مخصوص جگہ ہے جہاں صرف مسلمانوں کی تجہیز و تکفین کی جاتی ہے۔ جنت البقیع (مدینہ) اور وادی السلام (نجف) تاریخی اور مقدس ترین قبرستان ہیں۔ اسلامی فقہ کے مطابق، وقف شدہ مسلم قبرستان میں غیر مسلموں کو دفنانا جائز نہیں ہے۔ تدفین کے لیے سادگی، قبر کو پختہ نہ کرنا اور خواتین کے لیے پردے کے ساتھ حاضری اہم آداب ہیں۔ اگر کسی علاقے میں مسلمانوں کا قبرستان نہ ہو تو وہاں مسلمانوں کے لیے علاحدہ جگہ مختص کی ہونا چاہیے۔

## جدا گانہ موقف
علمائے اسلام کی رائے میں مسلمانوں کے قبرستانوں میں غیر مسلم افراد کو دفن کرنا حرام ہے اور اس کی گنجائش نہیں ہے۔ ان کے مطابق اس فعل میں اموات مسلمین کے ساتھ بے حرمتی کرنا شامل ہے۔ اگر کہیں کسی مسلمان نے ایسا فعل کیا ہے، تو اس نے گناہ کبیرہ کیا اور اس کو توبہ لازم ہے۔ اموات غیر مسلمین کو مقابر مسلمین میں دفن کرنے کی دلیلِ حرمت یہ ہے کہ رسول اللہﷺ نے اموات مسلمین کی زیارت کا حکم دیا ہے اور ان کی قبر کے پاس کھڑے ہو کر ان کے لیے دعا کرنے کو فرمایا ہے اور اللہ پاک نے مشرکین کی قبر کے پاس کھڑے ہونے سے منع فرمایا ہے اور رسول اللہﷺ نے مشرکین کی قبور پر سے جلد گذر جانے کا حکم دیا ہے اور تاکید کیا ہے کہ ذرا بھی وہاں مت ٹھہرو۔ پھر جب اختلاط قبور مسلمین و مشرکین کا ہوگا تو مسلمانان کیوں کر اموات مسلمانوں کی زیارت کریں گے اور کیونکر ان کی قبر کے پاس کھڑے ہوں گے، کیونکہ جب مسلمانوں کی قبر کے پاس کھڑے ہوں گے تو باعث اختلاط قبور مشرکین کے مشرکین کی قبر کے پاس بھی کھڑا ہونا لازم آئے گا اور شریعت نے حکم دیا ہے کہ تم مشرکین کی قبر کے پاس سے دور رہو۔ 

## قبرستانوں کی زیارت
حضورِ اکرم ﷺ نے ابتدا میں قبروں کی زیارت سے منع فرمایا تھا، مگر بعد میں فرمایا کہ قبرستان کی زیارت کرو کیونکہ اس سے دنیا کی محبت کم ہوتی ہے اور آخرت کی یاد پیدا ہوتی ہے، جو دل کی سختی کو نرم کرنے میں مؤثر ہے۔ قبور پر فاتحہ پڑھنے، سورۂ اخلاص اور دیگر آیات کی تلاوت کرنے اور اس کا ثواب مومن مردوں اور عورتوں تک پہنچانے سے قیامت کے دن شفاعت حاصل ہو سکتی ہے۔ والدین کی قبور کی زیارت کی فضیلت بھی بیان کی گئی ہے اور کہا گیا ہے کہ ہر جمعہ کو والدین کی قبروں کی زیارت یا ان کے لیے ایصالِ ثواب کرنا چاہیے۔ ساتھ ہی قبرستان میں حاضری کے آداب بھی بتائے گئے ہیں، جیسے فُضول باتوں سے پرہیز، قبروں کو بوسہ نہ دینا، قبر پر پاؤں نہ رکھنا اور سلام پڑھنا۔

## سب سے بڑا قبرستان
وادیِ السلام ایک بہت وسیع قبرستان ہے جو نجف، عراق میں واقع ہے اور اسے عربی میں “امن کی وادی” کہا جاتا ہے۔ یہ قبرستان عالم میں رقبے اور دفن شدگان کی تعداد کے لحاظ سے سب سے بڑا ہے۔ یہاں لاکھوں افراد کے قبریں ہیں اور یہ 1400 سال سے زیادہ عرصے سے استعمال ہوتا آ رہا ہے، اس لیے اس کی تاریخی اہمیت بھی بہت زیادہ ہے۔ اس قبرستان کی وسعت اتنی ہے کہ اسے گنیز بک آف ورلڈ ریکارڈز میں بھی سب سے بڑے قبرستان کے طور پر درج کیا گیا ہے اور ہر سال ہزاروں لوگوں کو یہاں دفن کیا جاتا ہے۔ اس مقام کی روحانی اہمیت بھی ہے کیونکہ یہ امام علیؓ کے روضے کے قریب واقع ہے، جس کی وجہ سے بہت سے مسلمان چاہتے ہیں کہ ان کی آخری آرام گاہ یہاں ہو۔ 

## حوالہ جات

زمرہ:قبرستان
غسل میت

انتقال کے بعد غسل سے پہلے انسان کا ناپاک ہونا تو اسلامی اور غیر مسلموں کے پاس متفق علیہ ہے ۔ البتہ اُس کی ناپاکی حقیقی ہوتی ہے یا حکمی ، اس میں اختلاف ہے ، مسلم عالم علامہ شامی نے نجاست حقیقی کو راجح قرار دیا ہے، جب کہ کچھ دوسروں نے اختلاف کیا ہے۔ بہ ہر صورت میت کو ایک بار غسل دینا واجب ہے۔ اسلامی نقطہ نظر سے میت کو غسل دینے کا طریقہ درج ذیل ہے:

1۔ پہلے جس تختہ پر غسل دیا جائے پہلے اس کو تین یا پانچ یا سات مرتبہ لوبان وغیرہ کی دھونی دے لیں پھر اس پر میت کو قبلہ رخ کرکے یا جیسے بھی آسان ہو لٹایا جائے۔

2۔ اس کے بعد میت کے بدن کے کپڑے چاک کر لیں اور ایک تہبند اس کے ستر پر ڈال کر بدن کے کپڑے اتارلیں، یہ تہبند موٹے کپڑے کا ناف سے لے کر پنڈلی تک ہونا چاہیے تاکہ بھیگنے کے بعد ستر نظر نہ آئے۔

3۔ پھر بائیں ہاتھ میں دستانے پہن کر میت کو استنجا کرائیں۔

4۔ اس کے بعد وضو کرائیں اور وضو میں کلی نہ کرائیں نہ ناک میں پانی ڈالا جائے اور نہ گٹوں تک ہاتھ دھوئے جائیں۔

5۔ البتہ کوئی کپڑا یا روئی وغیرہ انگلی پر لپیٹ کر تر کرکے ہونٹوں، دانتوں اور مسوڑھوں پر پھیر دیں۔

6۔ پھر اسی طرح ناک کے سوراخوں کو بھی صاف کر دیں، خاص کر اگر میت جنبی یا حائضہ ہو تو منہ اور ناک پر انگلی پھیرنے کا زیادہ اہتمام کیا جائے۔

7۔ اس کے بعد ناک، منہ اور کانوں کے سوراخوں میں روئی رکھ دیں؛ تاکہ وضو وغسل کراتے ہوئے پانی اندر نہ جائے۔

8۔وضو کرانے کے بعد ڈاڑھی وسر کے بالوں کو صابن وغیرہ سے خوب اچھی طرح دھوویں ، پھر مردے کو بائیں کروٹ پر لٹاکر بیری کے پتوں میں پکا ہوا یا سادہ نیم گرم پانی دائیں کروٹ پر خوب اچھی طرح تین مرتبہ نیچے سے اوپر تک بہادیں تاکہ پانی بائیں کروٹ کے نیچ پہنچ جائے۔

9۔ پھر دائیں کروٹ پر لٹاکر اس طرح بائیں کروٹ پر سر سے پیر تک تین مرتبہ پانی ڈالا جائے کہ پانی دائیں کروٹ تک پہنچ جائے، نیز پانی ڈالتے ہوئے بدن کو بھی آہستہ آہستہ ملا جائے، اگر میسر ہو تو صابن بھی استعمال کریں۔

10۔ اس کے بعد میت کو ذرا بٹھانے کے قریب کر دیں اور پیٹ کو اوپر سے نیچے کی طرف آہستہ آہستہ ملیں اور دبائیں اگر کچھ نجاست نکلے تو صرف اس کو پونچ کر دھو ڈالیں، وضو وغسل لوٹانے کی ضرورت نہیں، اس کے بعد اس کو بائیں کروٹ پر لٹاکر کافور ملا ہوا پانی سرسے پیر تک تین دفعہ ڈالیں، پھر سارے بدن کو تولیہ وغیرہ سے پونچھ دیا جائے۔

## حوالہ جات

زمرہ:موت
عقلیات اسلام الحاد کا چیلنج

**عقلیات اسلام: الحاد کا چیلنج**  مولانا وحید الدین خان کی ایک اہم تصنیف ہے جو اسلامی عقائد کو عقلی بنیادوں پر پیش کرتی ہے اور جدید دور میں الحاد کے چیلنج کا جواب دیتی ہے۔ مولانا وحید الدین خان ہندوستان کے معروف اسلامی مفکر، مصنف اور امن کے داعی تھے جنھوں نے اسلام کو جدید سائنس، فلسفہ اور عقلی مباحث کے تناظر میں پیش کرنے پر توجہ دی۔

## کتاب کا پس منظر اور اہمیت
یہ کتاب مولانا کے وسیع تصنیفی سلسلہ کا حصہ ہے جس میں وہ اسلام کو صرف مذہبی رسومات تک محدود نہیں رکھتے بلکہ اسے عقلی اور سائنسی دلائل سے ثابت کرنے کی کوشش کرتے ہیں۔ کتاب کا مرکزی موضوع یہ ہے کہ اسلامی نظریات کو عقل کی روشنی میں ثابت کیا جا سکتا ہے اور الحاد کی بنیادوں کو عقلی طور پر کمزور کیا جا سکتا ہے۔یہ کتاب 2008ء میں گڈ ورڈ بکس سے شائع ہوئی اور اس کے تقریباً 219 صفحات ہیں۔ اسے ادارہ برائے امن اور روحانیت امریکا کی طرف سے بھی شائع کی گیا جو امریکا اور پاکستان دونوں ممالک میں موجود ہے۔ یہ کتاب مولانا کی دیگر تصانیف مذہب اور جدید چیلنج اور علم جدید کا چیلنج کی ایک کڑی ہے جو الحاد اور جدید فکر کے مقابلے میں اسلام کی عقلی برتری پر زور دیتی ہیں۔

مولانا وحید الدین خان نے اپنی زندگی کا بڑا حصہ اسلام اور جدید دور کے باہمی تعلق پر غور کرنے میں گزارا۔ وہ جدید سائنس، فلسفہ اور الحادی فکر (مادیت پسندی اور سیکولرزم) کو اسلام کے سامنے چیلنج سمجھتے تھے۔ اس کتاب میں وہ الحاد کے دلائل ( سائنسی مادیت، کائنات کی ازلیت اور خدا کی عدم ضرورت) کا عقلی تجزیہ کرتے ہیں اور قرآن و سنت کی روشنی میں توحید، نبوت اور آخرت کو عقلی بنیادوں پر ثابت کرتے ہیں۔

کتاب میں مولانا کا انداز سادہ، عام فہم اور غیر جارحانہ ہے۔ وہ الحادیوں کو دشمن نہیں بلکہ بحث کے لیے شریک سمجھتے ہیں اور عقلی مکالمے کی دعوت دیتے ہیں۔ یہ کتاب ان لوگوں کے لیے مفید ہے جو شکوک و شبہات میں مبتلا ہیں یا الحاد کے جدید دلائل کا سامنا کر رہے ہیں۔

## اہم موضوعات
کتاب کے اہم ابواب اور موضوعات میں شامل ہیں:

* اسلامی عقائد کی عقلی بنیاد: خدا کے وجود، کائنات کی تخلیق اور انسانی فطرت پر دلائل۔

* الحاد کے دلائل کا رد: سائنسی مادیت، ڈارون ازم کی غلط تشریحات اور فلسفیانہ شکوک کا جواب۔

* اسلام اور جدید سائنس کا تعلق: مولانا سائنس کو اسلام کا مخالف نہیں بلکہ اس کی تصدیق کرنے والا قرار دیتے ہیں۔

* توحید کی عقلی دلیل: کائنات کی ترتیب اور پیچیدگی سے خالق کی ضرورت کا استدلال۔

* انسانی فطرت اور خدا کی تلاش: فطری شعور اور وجدان کو بنیاد بنا کر الحاد کی نفی۔

### تنقید اور قبولیت
کتاب کو عام طور پر مثبت انداز میں دیکھا جاتا ہے کیونکہ یہ جدید دور کے شکوک کا جواب عقلی اور سادہ انداز میں دیتی ہے۔ بعض روایتی علما نے مولانا کے بعض خیالات (جیسے جہاد اور سیاسی اسلام پر موقف) پر تنقید کی ہے مگر یہ کتاب خالص عقلی مباحث پر مرکوز ہے۔ یہ کتاب سی پی ایس (Centre for Peace and Spirituality) کی ویب گاہ اور دیگر پلیٹ فارم پر دستیاب ہے اور الحاد کے مقابلے میں اسلام کی عقلی پیشکش کے لیے استعمال ہوتی ہے۔ اس کتاب پر ایک تنقید یہ ہے کہ اس میں وہ  گہرائی نہیں  جو حسن عسکری کی جدیدیت یا مغربی گمراہیوں کی تاریخ کا خاکہ کتاب میں ہے۔ 

## حوالہ جات
رزق کا اسلامی تصور

اسلام یہ تعلیم دیتا ہے کہ رزق کا اصل دینے والا صرف اللہ ہے۔ قرآن بار بار یہی حقیقت یاد دلاتا ہے تاکہ دل انسانوں یا حالات سے وابستہ نہ رہے۔ اللہ فرماتا ہے کہ زمین پر کوئی مخلوق ایسی نہیں جس کا رزق اللہ کے ذمہ نہ ہو۔ اس آیت میں اللہ کا وعدہ بھی ہے اور اس کی نگرانی کا بیان بھی۔ ہر جاندار اللہ کے علم اور اس کی نگرانی میں ہے۔ رزق کبھی بھولتا نہیں اور نہ اپنا راستہ کھوتا ہے۔

## حصول رزق
اسلام اللہ تعالیٰ کے مقرر کردہ اسباب و وسائل (means) پر مبنی دنیا کے نظام کو تسلیم کرتا ہے اور رزق کی تلاش کو محنت، جدوجہد اور معاشی سرگرمی کا حصہ قرار دیتا ہے۔ اسلام یہ نہیں کہتا کہ انسان صرف عبادات میں مشغول رہے اور دنیاوی ضروریات کے لیے ہاتھ پر ہاتھ دھرے بیٹھے، بلکہ حلال رزق کمانا فرض مؤکد (باقی فرائض کے بعد) قرار دیا گیا ہے۔ صحابہؓ کے ماحول میں بھی نبی ﷺ نے مشورہ دیا کہ حلال کمائی کے لیے محنت کرنا عبادت ہے، کیونکہ اس سے انسان خود کفیل بنتا ہے اور ہاتھ پھیلانے کی بجائے اپنے گھر والوں کی دیکھ بھال کر سکتا ہے۔ حضور ﷺ نے اپنے اصحاب کو تجارتی شعبے، زراعت، دستکاری اور دوسرے حلال معاشی ذرائع اختیار کرنے کی ترغیب دی، نیز یہ بھی فرمایا کہ اپنے ہاتھ سے کمایا ہوا رزق سب سے بہتر ہے۔ اسلام میں بھیک مانگنے کو بے عزتی سمجھا جاتا ہے، سوائے چند خاص حالتوں میں (مثلاً شدید فاقہ، قرض میں دب جانا، خون بہانے کے علاج کے لیے پریشانی)۔ ضمناً اسلام میں زکوٰۃ اور انفاق کی اہمیت بھی بیان کی گئی ہے، یعنی رزق حاصل کرنے کے ساتھ اسے پاکیزگی (تزکیہ) کے ساتھ خرچ کرنا بھی ضروری ہے

## حلال رزق اور نیک اعمال کا باہمی تال میل
اسلامی روایات کی روشنی میں حلال رزق کے حصول کو اہم عبادت قرار دیا گیا ہے اور اس کے لیے محنت، دیانت داری اور اللہ پر توکل کی تلقین کی گئی ہے۔ نماز، دعا، نیک اعمال، صلۂ رحمی اور اچھے اخلاق رزق میں برکت کا سبب بنتے ہیں، جبکہ گناہ اور بداعمالیاں تنگیٔ رزق کا باعث ہو سکتی ہیں۔ یوں رزق کو مادی و روحانی دونوں پہلوؤں سے اسلام میں ایک جامع نعمت کے طور پر پیش کیا گیا ہے۔

## حوالہ جات

زمرہ:روزگار
زمرہ:اسلامی اصطلاحات
صدق اللہ العظیم

**صدق اللہ العظیم** (ترجمہ: اللہ بزرگ و برتر نے سچ فرمایا) قرآن کریم کی تلاوت کے اختتام پر پڑھا جانے والا ایک مقبول اور زبان زد عام جملہ ہے۔ یہ اللہ کی سچائی کا اعتراف، اس کے کلام پر پختہ ایمان کی تجدید اور مروجہ طور پر آدابِ تلاوت میں سے ہے، جسے اہل علم کی ایک جماعت نے مستحسن سمجھا۔ تلاوت قرآن کریم کے ختم پر فرضیت یا سنیت کا اعتقاد کیے بغیر ”صدق اللہ العظیم“ کہنے کی گنجائش ہے، بلکہ اہل علم کی ایک جماعت نے اسے آداب تلاوت میں شمار کیا ہے اور بعض اہلِ علم کا قرآنی آیات ذکر کرنے کے بعد اس کو لکھنے کا معمول بھی رہا ہے، اِس لیے اس کو مطلقاً بدعت کہنا درست نہیں۔

## دعائیہ کلمے کا حدیث میں کوئی ثبوت نہیں ہے
اکثر علما کی رائے یہ ہے کہ میں تلاوت کے اخیر میں ”صدق اللہ العظیم“ پڑھنے کا کسی حدیث سے کوئی ثبوت ہو نہیں ملتا۔ البتہ اس کا رواج بغیر کسی تفریق کے عرب وعجم کے قرآن پڑھنے والے اور دن رات تلاوت کرنے والے قارئین کے یہاں ہے، نیز اس کے معنی کی تائید قرآنی آیات سے بھی ہوتی ہے، اس لیے عامۃ المسلمین کے تسبیحی اور تجلیلی قول کے مستحسن اور قابل قبول ہونے کے ضابطہ سے تلاوتِ قرآن کے ختم پر اس کو پڑھنے کی گنجائش تسلیم کی گئی ہے۔ اس کو بدعت کہنے سے اکثر علما گریز کرتے ہیں۔ 

## منطقی جواز
علمائے حرمین کے فتووں پر مشتمل کتاب 500 سوال و جواب برائے خواتین سے ماخوذ ایک استفسار توحید ڈاٹ کام ویب گاہ پر موجود ہے جس کا ترجمہ حافظ عبد اللہ سلیم نے کیا ہے۔ اس میں اس کلمے کو کہنے کا ایک منطقی جواز پیش کیا گیا: مثلاً تم ایک شخص کو دیکھو کہ وہ اپنی اولاد کے ساتھ مشغول ہونے کی وجہ سے اپنے رب تعالیٰ کی اطاعت سے غافل ہے تو تم اس پر کہو : اللہ عظیم نے سچ فرمایا ہے : أَنَّمَا أَمْوَالُكُمْ وَأَوْلَادُكُمْ (8-الأنفال:28)

”تمھارے مال اور تمھاری اولاد ایک آزمائش کے سوا کچھ نہیں ۔“

اور اس طرح کے تصدیقی کلمات کے بولنے میں کوئی حرج نہیں ہے 

## صدق اللہ العظیم اور صدق اللہ العلی العظیم
اہلِ سنت کے بعض حلقوں میں یہ شبہ پایا جاتا ہے کہ اہلِ تشیع قرآنِ کریم کی تلاوت کے بعد "صدق اللہ العلی العظیم" اس نیت سے کہتے ہیں کہ (نعوذ باللہ) حضرت علیؑ کو خدا کے برابر سمجھتے ہیں، حالانکہ یہ الزام بے بنیاد اور تفرقہ انگیز ہے۔ قرآن مجید میں "العلی" اور "العظیم" دونوں اللہ تعالیٰ کی صفات کے طور پر وارد ہوئے ہیں، جیسے "وَهُوَ الْعَلِيُّ الْعَظِيمُ"، اس لیے "صدق اللہ العلی العظیم" کا مطلب صرف یہ ہے کہ "بلند و برتر اور عظمت والے اللہ نے سچ فرمایا"۔ یہاں "علی" اسمِ صفت ہے، نہ کہ امام علیؑ کی طرف اشارہ۔ تلاوت کے اختتام پر "صدق اللہ العظیم" کہنا اہلِ سنت میں رائج ہے جبکہ "صدق اللہ العلی العظیم" اہلِ تشیع میں معروف ہے، مگر دونوں کا مقصد قرآن کی تصدیق ہی ہے۔ روایات میں بھی مختلف الفاظ کے ساتھ تلاوت کے اختتام کی مثالیں ملتی ہیں اور معاصر علما کے مطابق دونوں صیغے درست ہیں، لہٰذا اس مسئلے کو عقیدے سے جوڑنا درست نہیں۔

## حوالہ جات

زمرہ:ذکر
رسالہ کون و تکلیف

**رسالہ کون و تکلیف** (عربی: رسالة في الكون والتكليف) حکیم عمر خیام کی ایک معرکہ آراء فلسفیانہ تصنیف ہے جس میں انھوں نے کائنات کی تخلیق، وجودِ باری تعالی اور شرعی احکامات کی ضرورت جیسے گہرے اور فلسفیانہ موضوعات پر بحث کی ہے۔ یہ رسالہ عمر خیام کے ان نظریات کی عکاسی کرتا ہے جو انھوں نے ابن سینا کے افکار سے متاثر ہو کر ترتیب دیے تھے۔

## پس منظر اور عنوان کا مفہوم
عمر خیام نے یہ رسالہ اپنے ایک معاصر عالم کے مابعد الطبیعیاتی سوالات کے جواب میں لکھا تھا۔ رسالے کا نام دو بنیادی سوالات پر مبنی ہے:

کون (ہستی): یہ سوال کہ خدا نے یہ دنیا اور خصوصاً انسان کو کیوں بنایا؟ یعنی تخلیقِ عالم کی علت کیا ہے؟

تکلیف (احکامِ الہی): یہ سوال کہ انسانوں کو عبادات بجا لانے کی تکلیف کیوں دی گئی؟ یعنی شرعی احکامات کا مقصد کیا ہے؟

## فلسفیانہ مقدمات
عمر خیام نے ان سوالات کے جواب سے قبل فلسفہ کے تین بنیادی ستون بیان کیے ہیں:

* انیت: یعنی یہ (شے) کیا ہے؟
* ماہو: یعنی اگر ہے تو کیا ہے؟
* لمیت: یعنی کیوں ہے؟

ان کا موقف ہے کہ دنیا کی ہر موجود شے انیت(وجود) اور ماہویت(ماہیت) سے خارج نہیں ہو سکتی، البتہ واجب الوجود (خدا) لمیت(کیوں) سے بے نیاز ہے کیونکہ وہ تمام اسباب و علل کی انتہا ہے۔

## تخلیقِ عالم اور تضاد کا مسئلہ
خیام کے نزدیک واجب الوجود کے اوصاف و افعال علل و اسباب سے مستغنی ہیں، اس لیے یہ سوال ہی بے معنی ہے کہ اس نے دنیا کیوں بنائی۔ یہ اس کے جود و کرم کی صفت کا نتیجہ ہے کہ ہم موجود ہیں۔ مادی کائنات کے بارے میں خیام کا استدلال ہے:وہ مزید واضح کرتے ہیں کہ اشیاء میں تضاد کا ہونا ان کی ماہیت کے لوازم میں سے ہے، جسے کسی نے بنایا نہیں بلکہ وہ خود بخود ہے۔ جس طرح انسان ہونے کے لیے گویائی لازم ہے، اسی طرح مادی دنیا کے لیے تضاد لازم ہے اور شر کا وجود اسی تضاد کا نتیجہ ہے۔

## ضرورتِ عبادات اور جبر و قدر
عبادات کی ضرورت (تکلیف) کے جواب میں خیام نے ابن سینا کی پیروی کرتے ہوئے نبوت اور شریعت کے ثبوت پیش کیے ہیں۔ جبر و قدر کے مشہور مسئلے پر ان کا میلان جبر کی طرف نظر آتا ہے مگر وہ اس میں اعتدال کے قائل ہیں:

## علمی مقام اور تصوف
اس رسالے اور خیام کے دیگر رسائل سے یہ نتیجہ نکلتا ہے کہ وہ متکلمین اور فلاسفہ کے روایتی دلائل سے پوری طرح مطمئن نہ تھے، بلکہ وہ صوفیا اور حکمائے اشراقیین کے اس علم کو صحیح سمجھتے تھے جو زہد اور ریاضت سے حاصل ہوتا ہے۔ تاہم ان کا تصوف مذہبی سے زیادہ حکیمانہ تھا، لیکن اس کے باوجود وہ پابندِ صوم و صلوٰۃ تھے اور حج بھی کیا کرتے تھے۔

## حوالہ جات
ریحان البحرین

**ریحان البحرین**(پیدائش: 4 مارچ 1986ء) ایک طبی ماہر، اسلامی مبلغ، مصنف اور ڈومپو سمباوا مغربی نوسا تینگارا انڈونیشیا سے تعلق رکھنے والے استاد ہیں۔  وہ یوگیاکارتا میں العتساری اسلامک ایجوکیشن فاؤنڈیشن کے چیئرمین بھی ہیں (YPIA) انڈونیشیا کے مسلم سائنسدانوں اور پیشہ ور افراد کی کمیونٹی (KIPMI) کے مشیر، انڈونیشیا برتوہاد فاؤنڈیشن کے مشیر اور انڈونیشیائی مسلمافیہ ایجوکیشن فاؤنڈیشن کے مشیر ہیں۔ 

وہ اسلامی تعلیمات کے ساتھ مل کر صحت کے علم کو پھیلانے میں اپنی سرگرمیوں کے لیے جانا جاتا ہے۔ وہ آن لائن اور آف لائن دعا کی تعلیم فراہم کرتا ہے، جس ویب گاہ کا وہ انتظام کرتا ہے اس پر مذہبی اور صحت کے مواد لکھتا ہے، یعنی انڈونیشیائی مسلمافیہ دعا تنظیم کی ویب گاہ، جو مذہب، صحت، نفسیات، کھیلوں اور خود ترقی کے شعبوں میں سائنسی مطالعات کی شکل میں تعلیم فراہم کرتی ہے، جسے وہ اسلامی نقطہ نظر سے جوڑتا ہے۔ [2) 

## تعلیم
ریحان نے 2004ء سے 2010ء تک گڈجہ مادا یونیورسٹی میں فیکلٹی آف میڈیسن میں جاری رہنے سے پہلے سمباوا بیسر اور ماترم میں ابتدائی سے لے کر ثانوی سطح تک اپنی رسمی تعلیم حاصل کی۔ 

یو جی ایم میں طب کی تعلیم حاصل کرتے ہوئے، انھوں نے اسی سال عبد التؤاسیکل میں، ماہ اللمائی وائی پی آئی اے میں اسلامی قانون کی بھی تعلیم حاصل کی۔ انھوں نے 2005ء سے 2007ء تک تقریبا 2 سال اسکول میں تعلیم حاصل کی۔ وہیں سے اس نے عربی سیکھی۔ 

اس کے بعد انھوں نے 2013ء سے 2018ء تک یو جی ایم میں کلینیکل پیتھولوجی میں ماہر تعلیم اور کلینیکل میڈیسن میں ماسٹر ڈگری حاصل کی۔ 

## کیریئر
متبادل=Patient and doctor Raehanul Bahraen at the West Nusa Tenggara Regional General Hospital in 2021|تصغیر|2021 میں مغربی نوسا تینگارا علاقائی جنرل ہسپتال میں مریض اور ڈاکٹر ریحان البحرین
ریحان ایک طبی امراض کے ماہر ہیں جنھوں نے کئی اسپتالوں میں کام کیا ہے جیسے جنرل ہسپتال آف ویسٹ نوسا تینگارا، ماترم اسلامک ہسپتال اور یو این آر اے ایم ہسپتال۔  اس کے علاوہ، وہ مدرام یونیورسٹی میں فیکلٹی آف میڈیسن میں بطور سرکاری ملازم لیکچرر بھی خدمات انجام دیتے ہیں۔ 

## فتوی
### نئے سال کی شام
ریحان نے کہا کہ نئے سال کی شام کو کسی بھی دوسری رات کی طرح بغیر کسی خاص سلوک کے منایا جانا چاہیے۔ انھوں نے زور دے کر کہا کہ خصوصی ذکر، اجتماعات، مذہبی مطالعاتی گروپوں یا خاص طور پر نئے سال کے موقع سے وابستہ نماز کی تقریبات کے انعقاد کی ضرورت نہیں ہے۔ 

## حوالہ جات

زمرہ:بقید حیات شخصیات
زمرہ:1986ء کی پیدائشیں
زمرہ:انڈونیشیائی اطباء
زمرہ:اطبا بلحاظ اختصاص
زمرہ:انڈونیشیائی مسلم
سلیمان ابا الخیل

**سلیمان بن عبد اللہ بن حمود ابا الخیل** (پیدائش: 1381ھ، محافظہ بکيريہ، علاقہ قصیم ایک سعودی عالمِ دین ہیں۔ وہ سابقہ طور پر جامعہ امام محمد بن سعود اسلامیۃ کے مدیر (ریکٹر) رہے اور المعہد العالی للقضاء میں رکنِ تدریس بھی رہے۔ انھوں نے صفر 1436ھ سے ربیع الثانی 1436ھ تک سعودی عرب میں وزیرِ امورِ اسلامی، اوقاف، دعوت و ارشاد کے طور پر خدمات انجام دیں۔ـ وإلى ربيع الثاني 1436 هـ.
## تعلیمی قابلیت
ثانوی تعلیم: القصیم کے علمی معاہد میں ثانویہ عامہ کی سند حاصل کی۔

بیچلر ڈگری: شریعت میں بیچلر، کلیۃ الشریعہ و اصول الدین، قصیم – جامعہ امام محمد بن سعود اسلامیۃ (1404ھ/ 1405ھ)۔

ماسٹر ڈگری: دعوت و احتساب میں ماسٹر، شعبہ فقہ، کلیۃ الشریعہ ریاض – جامعہ امام محمد بن سعود اسلامیۃ (1407ھ)۔

پی ایچ ڈی: فقہِ مقارن میں ڈاکٹریٹ، المعہد العالی للقضاء – جامعہ امام محمد بن سعود اسلامیۃ (1412ھ)۔
### عملی زندگی
21/9/1404ھ کو کلیۃ الشریعہ و اصول الدین، القصیم میں معید مقرر ہوئے

29/3/1409ھ کو اسی کلیہ میں محاضر (لیکچرار) مقرر ہوئے۔

29/12/1412ھ کو اسی کلیہ میں استادِ معاون (اسسٹنٹ پروفیسر) کے عہدے پر فائز ہوئے۔
### علمی سرگرمیاں
انھوں نے احادیثِ نبویہ کو جمع کرنے، ترتیب دینے، تصحیح کرنے اور ان کی تخریج کا خاص اہتمام کیا اور بڑے علما کی متعدد کتب کی اشاعت میں حصہ لیا۔

علامہ شیخ محمد بن صالح عثيمين کی کتب کی خدمت کی، جن میں شامل ہیں:
القول المفيد على كتاب التوحيد
الشرح الممتع على زاد المستقنع

اسی طرح شیخ عبد الرحمن بن ناصر السعدی کی کتب کی تحقیق اور اشاعت میں بھی شریک رہے، مثلاً:.
فقه الشيخ ابن سعدی
القواعد الفقهيہ لابن سعدی جو دار العاصمہ للنشر سے شائع ہوئی

### میڈیا میں سرگرمیاں
1405ھ سے مختلف ثقافتی اور علمی اخبارات و رسائل میں مضامین لکھتے رہے۔

روزنامہ عكاظ میں پانچ سال تک باقاعدہ کالم نگار رہے، جہاں وہ "بياض الكلمة" کے عنوان سے لکھتے تھے۔
 
روزنامہ الجزيرة میں تین سال تک صفحۂ مضامین پر لکھتے رہے۔

روزنامہ الرياضية کے اسلامی صفحے میں بھی بطور کالم نگار شریک رہے۔

اخبار الدعوة میں مسلسل شرکت اور تحریری تعاون کرتے رہے۔
### 200 ملین ریال
جون 2009 میں سليمان بن عبد اللہ ابا الخيل نے اعلان کیا کہ جامعہ امام محمد بن سعود اسلاميہ نے اپنی الیکٹرانک پورٹل
کو بہتر بنانے، جامعہ کی خدمات کو جدید بنانے اور ای لرننگ کے فروغ کے لیے 200 ملین سعودی ریال سے زائد رقم مختص کی ہے۔

### برطرفی
جمعرات 20 ربیع الآخر 1440ھ بمطابق 27 دسمبر 2018 کو سلمان بن عبد العزيز آل سعود نے حکم جاری کیا کہ سلیمان ابا الخیل کو جامعہ امام محمد بن سعود کے مدیر کے منصب سے برطرف کر دیا جائے۔.

## حوالہ جات

زمرہ:وزرائے سعودی عرب
زمرہ:سعودی عرب کے سنی علماء اسلام
زمرہ:سلفی شخصیات
زمرہ:جامعہ الامام محمد بن سعود الاسلامیہ کے فضلا
زمرہ:بقید حیات شخصیات
زمرہ:ویکی ڈیٹا والے صفحات
زمرہ:صفحات مع استعمال P19 خاصیت
زمرہ:31 دسمبر کی پیدائشیں
زمرہ:1961ء کی پیدائشیں
زمرہ:1381ھ کی پیدائشیں
کنیسہ مارمینا (قاہرہ)

تصغیر|المسیح اور مقدس مینا، چھٹی صدی کی ایک قبطی آئیکن، متحف اللوفر]
**كنيسہ مارمينا** ایک قبطی آرتھوڈوکس کلیسا ہے جو قاہرہ قبطیہ کے قریب واقع ہے۔ یہ مصر کے قدیم ترین قبطی کلیساؤں میں سے ایک ہے اور اس کی تاریخ چھٹی صدی عیسوی تک پہنچتی ہے۔
## جغرافیائی اہمیت
كنيسہ مار مينا قاہرہ قبطیہ کے شمالی کنارے پر واقع ہے۔ یہ علاقہ فم خليج کہلاتا ہے اور رومی نہر اور مشہور حصن بابليون کے شمال میں، قدیم مصر کے شمالی حصے میں ایک مسیحی قبرستان کے قریب واقع ہے۔
فنی طور پر فم الخلیج، مصر القدیمہ کے شمال میں شمار ہوتا ہے، تاہم یہ کلیسا اب بھی مصر القدیمہ، منیل اور فم الخلیج کے کلیساؤں کے زیرِ انتظام ابرشیہ میں شامل ہے۔ فم خلیج کو الحمراء بھی کہا جاتا ہے۔ اس ابرشیہ میں الحمراء اور قاہرہ القبطیہ دونوں شامل ہیں۔

یہ کلیسا مصر قدیمہ کے قدیم کلیساؤں کے بالکل قریب واقع ہے اور غالب امکان ہے کہ یہ قاہرہ میں قائم ہونے والا پہلا قبطی آرتھوڈوکس کلیسا تھا جو مصر قدیمہ کے علاقے سے باہر تھا۔ اس کی موجودگی اس بات کی دلیل ہے کہ قدیم شہر کی حدود سے باہر بھی قبطی آرتھوڈوکس مسیحیت موجود تھی۔ مزید برآں، یہ ان چند باقی رہ جانے والے کلیساؤں میں سے ہے جن میں آج تک قبطی طرزِ تعمیر کے متعدد اصل آثار محفوظ ہیں۔
### تاریخ
یہ کلیسا یونیسکو کے عالمی ثقافتی ورثہ کے مقام أبو مينا کے نام سے درج ہے، جو مار مینا سے منسوب نمایاں تعمیراتی مقامات میں شمار ہوتا ہے۔ چھٹی صدی میں اس کی بنیاد رکھی گئی، اس لیے یہ مصر کے قدیم ترین کلیساؤں میں سے ایک ہے۔
آٹھویں صدی میں کہا جاتا ہے کہ اسے خلیفہ ہشام بن عبد الملک بن مروان کے دور میں منہدم کر دیا گیا تھا، مگر جلد ہی دوبارہ تعمیر کر لیا گیا۔

1164ء میں اس کی دوبارہ مرمت کی گئی۔ اس موقع پر سنگِ مرمر کے ستونوں کی جگہ پتھر کے ستون تعمیر کیے گئے۔ یہ پتھریلے ستون آج بھی موجود ہیں اور کلیسا کے مرکزی حصے (صحن) کو اطراف کی راہداریوں سے جدا کرتے ہیں، ہر جانب چھ ستون ہیں۔

### موجودہ حالت
آج آٹھویں صدی کی عمارت کے صرف مرکزی مذبح اور بیرونی دیوار کے کچھ حصے باقی رہ گئے ہیں۔ کلیسا میں کئی مذبح، ایک مرکزی صحن اور اطراف کی راہداریوں پر مشتمل ساخت موجود ہے۔
سیاح کلیسا کی دیواروں پر قبطی بائبلی مناظر کی تصاویر دیکھ سکتے ہیں۔ موجودہ عمارت کا رقبہ تقریباً 20.5 × 15 میٹر اور بلندی تقریباً 13.5 میٹر ہے۔

## کتابیات
* الصفحة الرسمية لكنيسة مارمينا الاثرية بفم الحليج

## حوالہ جات

زمرہ:قبطی راسخ الاعتقاد کلیسیا
زمرہ:چھٹی صدی کے گرجا گھر
زمرہ:قبطی تاریخ
زمرہ:افریقا میں چھٹی صدی کی تاسیسات
زمرہ:قاہرہ میں گرجا گھر
انجیلوس (بشپ لندن)

**انبا انجيلوس** پیدائش: قاہرہ، 1967ء انگلینڈ، برطانیہ میں قبطی آرتھوڈوکس کلیسا کی ایبارشیہ لندن کے اسقف ہیں اور بائبل سوسائٹی کے عالمی ادارے کے صدر بھی رہ چکے ہیں۔ 
نیافہ انبا انجيلوس کو مذہبی آزادیوں کی عالمی خدمت کے اعتراف میں برطانوی سلطنت کے اعزاز وسام الإمبراطورية البريطانية OBE کے افسر کے درجے سے نوازا گیا، جو ایک اعلیٰ اعزاز شمار ہوتا ہے۔ 
## ابتدائی زندگی
وہ 1973ء میں کم عمری میں اپنے خاندان کے ساتھ آسٹریلیا کے شہر سڈنی ہجرت کر گئے، جہاں انھوں نے اپنی بچپن اور ابتدائی جوانی کا بیشتر حصہ گزارا۔
نئے ماحول میں انھوں نے تعلیمی اور سماجی سرگرمیوں میں بھرپور حصہ لیا اور مختلف ثقافتوں کے ساتھ ہم آہنگی پیدا کی۔
اسی دور میں ان کے اندر مذہبی خدمت اور روحانی زندگی کی رغبت مزید مضبوط ہوئی۔
وہ مقامی قبطی کلیسا کی سرگرمیوں میں بھی فعال رہے اور نوجوانوں کی تربیت میں حصہ لیتے رہے۔

انھوں نے سیاسیات، فلسفہ اور عمرانیات میں بیچلر آف آرٹس کی ڈگری حاصل کی اور بعد ازاں قانون میں اعلیٰ تعلیم بھی مکمل کی۔
تعلیم کے دوران انھوں نے قیادت، مکالمہ اور بین المذاہب تعلقات جیسے موضوعات میں خصوصی دلچسپی لی۔
ان کی علمی تربیت نے بعد میں کلیسائی اور سماجی خدمات میں اہم کردار ادا کیا۔

1990ء میں وہ مصر واپس آئے اور وادی نطرون میں واقع دیر القديس انبا بيشوى میں داخل ہوئے، جہاں انھیں راہب کے طور پر "الأخ أرسانيوس" کا نام دیا گیا۔
دیر میں خدمت کے دوران وہ پاپائی دفتر اور کانفرنس ہال کے انتظام کے ذمہ دار رہے اور چھ برس تک پوپ شنودة الثالث کے
سیکرٹری کے طور پر خدمات انجام دیتے رہے۔ وہ قبطی آرتھوڈوکس کلیسا کے انگریزی زبان کے سرکاری جریدے "الکرازة" El-Keraza کے اجرا کے بھی ذمہ دار تھے۔ 
### رسمِ تقدیس
الأنبا أنجيلوس کو 14 نومبر 1999ء کو پوپ شنودة الثالث بابا الاسكندريہ نے اسقف مقرر کیا۔ انھیں انگلینڈ کے لیے جنرل اسقف مقرر کیا گیا اور وہ قبطی آرتھوڈوکس کلیسا کے مقدس مجمع کے رکن بھی بنے۔

## حوالہ جات

زمرہ:1967ء کی پیدائشیں
زمرہ:مملکت متحدہ کے وطن گیر شہری
زمرہ:بقید حیات شخصیات
زمرہ:آسٹریلیا کے وطن گیر شہری
زمرہ:مصری بشپ
زمرہ:قبطی راسخ الاعتقاد کلیسیا
زمرہ:ویکی ڈیٹا والے صفحات
زمرہ:ویکی ڈیٹا خاصیت 856 کے زیر استعمال صفحات
زمرہ:صفحات مع استعمال P166 خاصیت
زمرہ:ویکی ڈیٹا سے ماخوذ پیشہ ورانہ زبان
زمرہ:صفحات مع خاصیت P103
زمرہ:صفحات مع ویکی ڈیٹا حوالہ جات
زمرہ:صفحات مع استعمال P19 خاصیت
زمرہ:قاہرہ میں پیدا ہونے والی شخصیات
زمرہ:تصویر ویکی ڈیٹا سے ماخوذ
کوبری دسوق

**کوبری دسوق** ایک قدیم پل ہے جو شہر دسوق اور مرکز رحمانیہ کو جوڑتا ہے اور ان دونوں کے درمیان جزیرہ رحمانیہ بھی پل کا حصہ ہے۔ یہ ایک دھات کا گملونی ڈھلوانی پل ہے جو دریائے نیل کے رشید شاخ پر قائم ہے۔ اس کی ابتدا 1897ء میں ہوئی، یعنی 129 سال پہلے، خدیو عباس حلمی دوم کے دور میں اور اسے دوبارہ تعمیر کیا گیا 1927ء میں، یعنی 99 سال پہلے، بادشاہ فواد اول کے دور میں۔ اس کی کل لمبائی 610 میٹر ہے۔
## تاریخ
تصغیر|يمين|160بك|<div style="text-align: center;">کوبری دسوق جو 1897ء میں دسوق کی جانب بنایا گیا۔</div>
کوبری دسوق کو پہلی بار 1897ء میں مصر کی حکومت نے خدیو عباس حلمی دوم کے دور میں فرانسیسی کمپنی "لا میزون سیرا لوئیس" (La Maison Seralloois کے ذریعے تعمیر کروایا۔ اس پل کا مقصد چوتھی درجہ کی ریل گاڑیوں اور سنگل لائن کے لیے استعمال تھا۔

1926ء میں حکومت نے ضروری سمجھا کہ پل کے دھات کے حصے تبدیل کیے جائیں اور نئے دھات کے حصے پرانے ستونوں اور پلوں کی بنیاد پر لگائے جائیں تاکہ پہلی درجہ کی ریل گاڑیاں سنگل لائن پر محفوظ طور پر گذر سکیں۔ اس کام کے لیے حکومت نے انگریزی کمپنی "ڈورمان لانگ" Dorman Long کو ذمہ دار بنایا اور یہ کام 1927ء میں مکمل ہوا۔
نئے پل کی تعمیر کے دوران، ریلوے حکام نے نیل کے دونوں کناروں کے درمیان عبور کے لیے بخاری مشینیں استعمال کیں، کیونکہ اس دوران دسوق اور رحمانیہ کے اسٹیشن کے درمیان ریل لائن معطل تھی۔

وسط|link=|3000px|تصغیر|<div style="text-align:center;">کوبری دسوق دوسری بار دوبارہ تعمیر کے آخری مراحل میں، 1927 میں دسوق کی جانب سے۔</div>

## اعداد وحقائق
حقیقت میں، كوبری دسوق دراصل دو پلوں پر مشتمل ہے نہ کہ ایک پل۔ ان دونوں کے درمیان وسطِ نيل میں جزیرہ الرحمانية واقع ہے۔
پہلا پل دسوق کی جانب ہے اور جزیرہ رحمانيہ کے مشرق میں واقع ہے۔
دوسرا پل رحمانيہ کی جانب ہے اور جزیرہ رحمانیہ کے مغرب میں واقع ہے۔

[وسط|1300px|کوبري دسوق القديم من الجانبين و[جزيرة الرحمانية في الوسط.]]
کوبری عام طور پر تین راستوں پر مشتمل ہے: دو راستے ہلکی گاڑیوں کے لیے اور درمیانی راستہ ریلوے لائن کے لیے ہے جو مسافروں کو محافظہ كفر الشيخ سے محافظتی بحيرہ اور اسكندريہ تک پہنچاتا ہے۔ اس کی دیکھ بھال ریلوے کے ذریعے باقاعدگی سے کی جاتی ہے اور ہر دو ہفتے بعد اسے کھولا اور بند کیا جاتا ہے۔

کوبری کا پہلا حصہ، جو دسوق کی طرف ہے، پانچ مستقل اور حرکت پزیر راستوں پر مشتمل ہے، جن میں دو بحری راستے ہیں، ہر ایک کی چوڑائی 22 میٹر ہے اور اس حصے کی لمبائی تقریباً 347 میٹر ہے۔
دوسرا حصہ، جو الرحمانية کی طرف ہے، چار مستقل راستوں پر مشتمل ہے اور اس کی لمبائی تقریباً 250 میٹر ہے۔  .

## تصویری نمائش

ملف:Desouk Railway bridge.jpg
ملف:كوبري دسوق القديم.jpg
ملف:Desouk Railway bridge2.jpg
ملف:الغروب-كوبري دسوق القديم.jpg
ملف:كوبري دسوق القديم-2.jpg
ملف:Desouk Bridge-Sunset.JPG
ملف:Desouk Railway Bridge-2.JPG
ملف:Desouk-2015-6.jpg
ملف:Desouk-2015-5.jpg
ملف:كوبري دسوق 2018.jpg


## حوالہ جات

## بیرونی روابط
* الموقع الرسمي لمدينة دسوق.
* كوبري النيل للسكة الحديد.

زمرہ:مصر کے پل
زمرہ:مصر میں ریل نقل و حمل
زمرہ:مقام نقشہ ویکی ڈیٹا سے ماخوذ
زمرہ:ویکی ڈیٹا والے صفحات
حج : قلب اسلام کا ایک سفر

حج، جو اسلام کے پانچ ارکان میں سے ایک ہے۔ آج دنیا کا سب سے بڑا اجتماعِ حج اور ہر مسلمان پر عائد ایک مقدس فریضہ ہے۔ ہر سال دنیا بھر سے لاکھوں مسلمان مکہ مکرمہ کا رخ کرتے ہیں، جو اسلام کے آخری پیغمبر کی جائے پیدائش ہے اور جہاں حضرت محمد ﷺ پر وحی نازل ہوئی۔ **حج : قلب اسلام کا ایک سفر** (Hajj: Journey to the Heart of Islam) معروف ماہرین جیسے کہ رابرٹ ایروین، ہف کینیڈی، محمد عبد الحلیم، ضیاء الدین سردار کی تحریروں پر مشتمل دل چسپ کتاب ہے جو حج کے مختلف پہلوؤں: اس کے مناسک، تاریخ اور جدید صورتوں کو یک جا کرتی ہے۔ ایک زمانہ تھا جب حج کا سفر طویل مسافت، بر و بحر کے تکلیف دہ ذرائع، گھنے جنگلوں، ڈاکوؤں اور قزاقوں کی وجہ سے نہایت خطرناک مہم سمجھا جاتا تھا، لیکن اس کے باوجود ہر زمانے میں عقیدت مند مسلمان مکہ کا سفر ایک اہم مذہبی فریضے کی ادائیگی اور دین اسلام کے کلیدی مقامات کو شدت عقیدت کے جذبے کے تحت کرتے اور اپنے تجربات کو مخطوطات، دیواری نقوش اور ابتدائی تصاویر کی صورت میں محفوظ کرتے تھے، جن میں سے بہت سے نمونے اس کتاب میں پیش کیے گئے اور ان کا تجزیہ کیا گیا۔ عازمینِ حج کی ذاتی اشیا، یادگاری تحائف اور نقشوں سمیت بے شمار تصاویر کے ذریعے یہ کتاب اس عظیم عبادت کی جھلک پیش کرتی ہے: خواہ وہ مسلمان قارئین ہوں جو روایت سے پہلے ہی واقف ہیں یا غیر مسلم قارئین جو روایتی طور پر خود اس میں شریک نہیں ہو سکتے ۔

تاہم یہ کتاب محض ماضی کے اسفارِ حج تک محدود نہیں رہتی۔ حج ایک زندہ روایت ہے جو جدید سہولیات اور نئی رکاوٹوں سے بھی متاثر ہوتی رہی ہے۔ آج اس تاریخی عبادت میں دیوار نویسی، صارفیت (کنزیومرزم) اور سرکاری قرعہ اندازی جیسے عوامل بھی اپنا کردار ادا کر رہے ہیں۔ یوں یہ کتاب اس مقدس راستے کی مکمل تصویر پیش کرتی ہے جس پر ابتدائی مسلم عقیدت مندوں اور قبل از اسلام عربوں نے قدم رکھا؛ جو سلاطین کی نگرانی میں ایک عظیم الشان مرکزِ عبادت بنا؛ اور جو آج کی جدید دنیا میں ایمان کے اظہار کی صورت اختیار کر چکا ہے۔ 

## کتاب کی انفرادیت
اس کتاب میں شامل وافر تصویری مواد ہے جن میں عازمینِ حج کی ذاتی اشیا، جن میں ظاہر ہے کہ حاجی کے وطن، اس کی ثقافت، زبان اور زمانے کی اپنی چھاپ تھی، پیش کیے گئے۔افراد کے ایک جگہ سے دوسری جگہ عارضی سفر کے لیے روانگی کے لیے سہی، سفر کے دوران حاصل کی گئی یاد گاریں جدید دور کے سفر ناموں کا بھی حصہ بنتی ہیں اور یہ کتاب بھی ان دل چسپ یاد گاروں کا ذکر بھی کرتی ہے اور انھیں تصویری شکل میں پیش بھی کرتی ہے۔ ابتدائی سفری تصاویر زمانہ قدیم کی مشکلات اور سفر کے لیے در کار وقت کی تنگیوں کو دکھاتی ہیں۔ اس میں شامل نقشے لوگوں کے رکنے کے مقامات، سرایوں، ترجیحی اور غیر مطلوب راستوں کو دکھاتی ہیں۔ مخطوطات ذاتی تجربوں شدت عقیدت، فن خطاطی کے اضافہ جات کو دکھاتی ہیں۔ دیواری نقوش جدید دور میں کم سے کم تر ہو رہی دیواری فن کاری اور ان اظہار کے اسلوب کو دکھاتی ہیں۔ قبلہ نما آلات (کمپاس اور اسطرلاب) اس دور میں ایک طرف نماز کے لیے رخ کے تعین میں معاون تھے تو دوسری طرف رخوں کو دکھا کر راستوں کی رہ نمائی کرتے تھے۔ اس کتاب میں اس وقت کے متعلقہ دیگر آلات اور عصرِ حاضر کے فن پارے شامل ہیں۔ یہ سب مل کر آج کے حج کے عظیم پیمانے اور اس کی جذباتی شدت کو نمایاں کرتے ہیں۔  کتاب کی بیان کردہ باریکیوں سے قاری کو اندازہ ہو سکتا ہے کہ کس طرح پاکستانی زائر عثمان ارشدنے حج کی ادائیگی کے لیے 4,000 کلومیٹر پیدل کیسے سفر صرف چھاتا تھامے ہوئے طے کیا  یا کس طرح تقریباً 370 دنوں میں 8,600 کلومیٹر: کیرالا سے مکہ تک ایک بھارتی شخص شہاب چٹور کا غیر معمولی سفرِ حج مکمل ہوا ہوگا۔

## حوالہ جات

زمرہ:حج
جيلى سرپوش

**جیلی سرپوش** (انگریزی: (head tie) Gele) ایک روایتی نائیجیرین سرپوش یا پگڑی ہے جو عام طور پر مغربی افریقہ، خاص طور پر یوروبا ثقافت میں خواتین پہنتی ہیں۔

یہ کپڑے کا ایک مستطیل ٹکڑا ہوتا ہے جسے سر کے گرد مختلف فنکارانہ انداز میں لپیٹا جاتا ہے۔ جیلی نہ صرف فیشن کا حصہ ہے بلکہ یہ افریقی ثقافت، سماجی حیثیت اور خاص مواقع کی علامت بھی سمجھی جاتی ہے۔

## تاریخی پس منظر
جیلی کی تاریخ صدیوں پرانی ہے اور اس کا سراغ مغربی افریقہ کی قدیم تہذیبوں سے ملتا ہے۔ روایتی طور پر، یوروبا خواتین اپنے سر کو ڈھانپنے کے لیے اسے استعمال کرتی تھیں، تاہم وقت کے ساتھ ساتھ اس نے ایک باقاعدہ فن کی شکل اختیار کر لی۔ قدیم دور میں جیلی کا کپڑا اور اس کے لپیٹنے کا انداز عورت کی ازدواجی حیثیت اور خاندان کی دولت کی عکاسی کرتا تھا۔

## کپڑے کی اقسام
جیلی تیار کرنے کے لیے مختلف قسم کے کپڑے استعمال کیے جاتے ہیں جن میں درج ذیل نمایاں ہیں:
* اساو اوکے (Aso Oke): یہ ہاتھ سے بنا ہوا روایتی کپڑا ہے جو سب سے قیمتی سمجھا جاتا ہے۔
* سنگو (Sego): یہ ایک ہلکا اور لچکدار کپڑا ہے جو عام طور پر پارٹیوں میں استعمال ہوتا ہے۔
* ڈامسک: اس کپڑے پر کڑھائی اور نقش و نگار ہوتے ہیں جو اسے مزید پروقار بناتے ہیں۔

## ثقافتی اہمیت
افریقی معاشرے میں، خاص طور پر شادی بیاہ، سالگرہ اور جنازوں جیسے بڑے سماجی اجتماعات میں جیلی پہننا لازمی تصور کیا جاتا ہے۔ ایک اچھی طرح سے بندھی ہوئی جیلی خاتون کی خوبصورتی میں اضافے کے ساتھ ساتھ اس کے ثقافتی فخر کی علامت ہوتی ہے۔ شادی کے موقع پر دلہن کی جیلی عام طور پر سب سے زیادہ نمایاں اور پیچیدہ انداز میں تیار کی جاتی ہے۔

## جیلی باندھنے کا طریقہ
جیلی باندھنا ایک باقاعدہ مہارت ہے جس کے لیے مشق کی ضرورت ہوتی ہے۔ اسے سر کے گرد تہوں کی صورت میں لپیٹا جاتا ہے اور پیچھے یا ایک طرف گرہ دی جاتی ہے۔ جدید دور میں آٹو جیلی  کا رواج بھی بڑھ گیا ہے جو پہلے سے سلی ہوئی ہوتی ہے اور اسے ٹوپی کی طرح پہنا جا سکتا ہے جس سے وقت کی بچت ہوتی ہے۔

## عالمی مقبولیت
حالیہ برسوں میں، افریقی فیشن کی عالمی سطح پر مقبولیت کے باعث جیلی کو بین الاقوامی شہرت ملی ہے۔ بڑے فیشن شوز اور ہالی ووڈ کی فلموں میں بھی اس کا استعمال دیکھا گیا ہے، جس نے اسے محض ایک علاقائی لباس سے نکال کر ایک عالمی اسٹائل استعارہ بنا دیا ہے۔

## حوالہ جات

زمرہ:افریقی ملبوسات
زمرہ:پگڑیاں
زمرہ:سر پوش
زمرہ:یوربا ثقافت
عمامہ سرپوش

**عمامہ** یا پگڑی ایک روایتی سرپوش ہے جو کپڑے کے ایک طویل ٹکڑے کو سر پر خاص انداز میں لپیٹ کر پہنا جاتا ہے۔ یہ دنیا کی قدیم ترین پوشاکوں میں سے ایک ہے اور مختلف تہذیبوں، خاص طور پر اسلامی، سکھ اور ہندوستانی ثقافت میں اسے انتہائی عزت و احترام کی نگاہ سے دیکھا جاتا ہے۔ عمامہ نہ صرف ایک لباس ہے بلکہ یہ وقار، حکمت اور مذہبی وابستگی کی علامت بھی سمجھا جاتا ہے۔ عمامہ مسلمانوں کے لیے علامتی طور پر اہم مانا جاتا ہے۔
## تاریخی پس منظر
عمامہ کی تاریخ قدیم بین النہرین (Mesopotamia) اور قدیم مصر سے ملتی ہے۔ تاریخی شواہد بتاتے ہیں کہ صحرائی علاقوں میں تپتی دھوپ اور ریت سے بچنے کے لیے کپڑے کو سر پر لپیٹنا ایک ضرورت تھی جو وقت کے ساتھ ساتھ ایک ثقافتی علامت بن گئی۔قرون وسطیٰ میں یہ عالم اسلام اور ایشیا کے بیشتر حصوں میں اشرافیہ اور علما کا امتیازی نشان بن گیا۔

## اسلامی ثقافت میں اہمیت
اسلامی روایت میں عمامہ کو ایک خاص تقدس حاصل ہے۔ اسے سنتِ نبوی سمجھا جاتا ہے اور نماز و دیگر مذہبی عبادات کے دوران اسے پہننا مستحب قرار دیا گیا ہے۔ مختلف ادوار اور مسالک میں رنگوں کی الگ اہمیت رہی ہے۔ مثلاً سیاہ عمامہ عموماً سادات (اہل بیت کی نسل) سے منسوب کیا جاتا ہے، جبکہ سفید اور سبز رنگ بھی کثرت سے مستعمل ہیں۔ عمامہ کے کپڑے کا وہ حصہ جو سر سے نیچے لٹکتا ہے، اسے شملہ کہا جاتا ہے جس کا لٹکانا سنت سے ثابت ہے۔ عمامہ کا وہ حصہ جو ٹوپی کی طرح سر کو ڈھانپے رکھتا ہے طاقیہ کہلاتا ہے۔ 

## علاقائی تغیرات
برصغیر پاک و ہند میں اسے پگڑی، دستار یا صافہ کہا جاتا ہے۔ راجستھانی اور پنجابی پگڑیاں اپنے مخصوص انداز اور رنگوں کی وجہ سے مشہور ہیں۔ عرب ممالک میں عمامہ کے ساتھ غترہ اور عقال کا امتزاج بھی دیکھا جاتا ہے، تاہم یمن اور عمان جیسے علاقوں میں روایتی عمامہ آج بھی ثقافت کا حصہ ہے۔ ایران میں علما کے مخصوص عمامے ان کے علمی مرتبے کی پہچان ہیں۔ شمالی افریقہ کے توارقی لوگ نیلے رنگ کا ایک خاص عمامہ استعمال کرتے ہیں جسے ٹیگلمسٹ (Tagelmust) کہا جاتا ہے جو انھیں صحرا کی دھوپ اور ریت سے بچاتا ہے۔
## ساخت اور کپڑا
عمامہ کے لیے استعمال ہونے والا کپڑا عام طور پر ململ، لٹھا یا ریشم کا ہوتا ہے۔ اس کی لمبائی 5 میٹر سے لے کر 15 میٹر تک ہو سکتی ہے جو باندھنے والے کے انداز اور علاقائی ضرورت پر منحصر ہوتی ہے۔ اسے باندھنے کے پیچیدہ طریقے "پیچ" کہلاتے ہیں جو اسے ایک فنکارانہ شکل دیتے ہیں۔
## حوالہ جات

زمرہ:اسلامی لباس
زمرہ:اسلامی مردانہ لباس
زمرہ:پاکستانی لباس
زمرہ:پگڑیاں
زمرہ:سر پوش
زمرہ:سرپوش
زمرہ:عربی لباس
زمرہ:لباس
زمرہ:مذہبی سر پوش
معبد زیوس (شحات)

**معبد زيوس** قورینی، ليبيا میں، واقع ہے یا جسے "معبد زيوس في شحات" بھی کہا جاتا ہے، یہ ليبيا کا سب سے بڑا یونانی معبد ہے جو زيوس، بڑے یونانی دیوتاؤں کے لیے وقف کیا گیا تھا۔ یہ حجم میں ایتھنز کے پارثینون سے بھی بڑا ہے۔ اس معبد کو بڑے یونانی دیوتاؤں کی عبادت کے لیے بنائے گئے معابد میں دوسرے نمبر پر رکھا جاتا ہے، پہلے نمبر پر معبد زيوس و ہیرا اولمپیا مقدسہ میں ہے۔

## تاریخ
معبد کی تعمیر کا آغاز قبل مسیح پانچویں صدی میں ہوا اور اسے اُس وقت بڑے ستونوں کے ساتھ کلاسیکی ڈوری طرز پر بنایا گیا۔ یہ معبد 116–117 عیسوی میں شہر میں یہودی بغاوت کے بعد تباہ ہو گیا۔ بعد میں اسے امپراطور کومودوس نے دوبارہ تعمیر کیا۔

معبد کا رقبہ 70 × 32 میٹر ہے اور اس میں کلاسیکی ڈوری ستونوں کی دو قطاریں ہیں۔ معبد میں زيوس کا ایک مجسمہ بھی تھا جس کا سائز ایک عام انسان سے بارہ گنا بڑا تھا۔ رومی دور میں، امپراطور اگستس نے اس مشہور زيوس کے مجسمے کی نقل تیار کروائی جو مجسمہ ساز فیدیاس نے بنایا تھا اور دیگر امپراطوروں نے بھی اسی طرح کے تحائف دیے۔ آج اس مجسمے میں صرف سر اور چند انگلیاں باقی ہیں، جو شحات کے مجسمہ جات کے میوزیم میں نمائش کے لیے رکھے گئے ہیں۔،  .

### انتونینی بحالی
جنگ کے خاتمے کے بعد، معبد زيوس کی مرمت کی گئی۔ مشرقی آرچٹریو پر ایک سلسلہ تحریریں موجود ہیں جو بتاتی ہیں کہ یہ بحالی کا کام پروکونسل کلاؤڈیئس اٹالوس نے 172 تا 175 عیسوی کے دوران مکمل کیا، جو مارکس اوریلیس کے دور حکومت میں تھا۔
سیلا دوبارہ تعمیر کی گئی، لیکن بیرونی کولونیڈ کو دوبارہ کھڑا کرنے کی کوشش فوراً ترک کر دی گئی۔ سیلا کا فرش ایک میٹر سے زائد نیچے کیا گیا اور داخلی دروازے کے اندر ایک زینے دار سیڑھی بنائی گئی۔ سیلا کی داخلی دیواریں ماربل سے مزیّن کی گئیں اور داخلی کولونیڈز کو ہٹا کر مخلوط ستونوں کا سیٹ لگایا گیا، ہر جانب دس ستون، جو سیپولینو ماربل سے بنے اور کرنتھیائی سر پروکونیسس ماربل سے تیار کیے گئے۔

## تصویری نمائش

ملف:Temple of Zeus in Cyrene.jpg|معبد زيوس، قوريني، اکتوبر 2024
ملف:Temple of Zeus Cyrene.jpg|معبد زيوس، قوريني، اپریل 2007

## حوالہ جات

زمرہ:پانچویں صدی ق م کی مذہبی عمارات و ساخات
زمرہ:پانچویں صدی قبل مسیح کی معماری
زمرہ:رومی سلطنت کے اواخر میں پاگانیوں کی ایذا رسانی
زمرہ:صفحات مع ویکی ڈیٹا حوالہ جات
زمرہ:زیوس کے مندر
زمرہ:برقہ
حجازی عمامہ

حجازی عمامہ (انگریزی: Hejazi Turban) جسے مقامی طور پر غبانہ بھی کہا جاتا ہے، جزیرہ نما عرب کے علاقے حجاز (مکہ مکرمہ، مدینہ منورہ اور جدہ) کا روایتی سرپوش ہے۔ یہ حجازی ثقافتی شناخت اور ورثے کا ایک اہم حصہ ہے، جسے صدیوں سے علمائے کرام، تاجروں اور عام شہریوں کی جانب سے پہنا جاتا رہا ہے۔

## تاریخی و ثقافتی پس منظر
حجاز میں عمامہ پہننے کی روایت قدیم ہے اور یہ اس علاقے کے تجارتی مرکز ہونے کی وجہ سے مختلف ثقافتوں کے اثرات کا حامل رہا ہے۔ حجازی عمامہ عام طور پر ایک مربع نما سوتی یا ریشمی کپڑے پر مشتمل ہوتا ہے جسے ایک خاص ٹوپی (کوفیہ) کے گرد لپیٹا جاتا ہے۔ اس کا سب سے مشہور انداز "غبانہ" ہے، جو اکثر پیلے یا نارنجی رنگ کے نقش و نگار والے کپڑے سے تیار کیا جاتا ہے۔

## اقسام اور اسلوب
حجازی عمامے کے مختلف انداز سماجی مرتبے اور پیشہ ورانہ شناخت کو ظاہر کرتے ہیں:
غبانہ: یہ سب سے زیادہ مقبول قسم ہے، جو زرد رنگ کے نقش و نگار والے کپڑے سے بنائی جاتی ہے۔ یہ خاص طور پر سماجی تقریبات اور تہواروں میں پہنی جاتی ہے۔
عامہ: یہ سادہ سفید کپڑے کا عمامہ ہے جو عام طور پر علمائے کرام اور مذہبی طبقے میں رائج رہا ہے۔
شملہ: یہ عمامے کا وہ حصہ ہوتا ہے جسے کندھے پر لٹکایا جاتا ہے، جو وقار اور سنتِ نبوی کی پیروی کی علامت سمجھا جاتا ہے۔

## موجودہ حیثیت
جدید دور میں سعودی عرب میں اگرچہ غترہ اور شماغ کا استعمال زیادہ عام ہو گیا ہے لیکن حجازی عمامہ آج بھی مکہ اور مدینہ کی روایتی تقریبات، لوک رقص (جیسے المزمار) اور شادیوں میں اپنی شناخت برقرار رکھے ہوئے ہے۔ اسے اب حجازی لوک ورثے کے ایک لازمی جزو کے طور پر دیکھا جاتا ہے۔ 1964 میں ایک قانون کے متعارف ہونے کے بعد، روایتی پگڑی پہننے پر عارضی پابندی عائد کردی گئی تھی۔ مقامی شہری حجازی اسے مزید نہیں پہن سکتے تھے اور انھیں سعودی قومی لباس پہننا پڑتا تھا جس میں اس کی بجائے غوترہ یا شمغ شامل تھا۔ 

## حوالہ جات

زمرہ:اسلامی ثقافت
زمرہ:حجازی ثقافت
زمرہ:سرپوش
زمرہ:عرب ثقافت
زمرہ:مسلم ثقافت
زمرہ:مسلم لباس

زمرہ:عربی لباس
زمرہ:حجاز
زمرہ:اسلامی مردانہ لباس
زمرہ:پگڑیاں
سرپوش

**سرپوش** (انگریزی: Head tie) کپڑے کا ایک مستطیل ٹکڑا ہوتا ہے جسے سر کے گرد لپیٹ کر مختلف انداز میں باندھا جاتا ہے۔ یہ مغربی افریقہ اور جنوبی افریقہ میں خواتین کے لباس کا ایک لازمی جزو ہے، جو مختلف ثقافتی اور مذہبی روایات کی عکاسی کرتا ہے۔ نائیجیریا میں اسے جیلی جبکہ جنوبی افریقہ میں ڈویک کہا جاتا ہے۔ یہ سرپوش نہ صرف روزمرہ زندگی میں استعمال ہوتا ہے بلکہ خاص تقریبات جیسے شادی بیاہ اور مذہبی اجتماعات میں بھی اسے خاص اہمیت حاصل ہے۔ مختلف ممالک میں سرپوش کے مختلف روایتی نام ہیں، جن میں موسور (سینیگال)، ڈوکو (مالاوی، گھانا)، ڈھکو (زمبابوے)، ٹوکوی (بوٹسوانا)، ڈویک (جنوبی افریقہ) اور ٹگنون (امریکا) شامل ہیں۔ یہودی خواتین اپنے سر کو جس سرپوش سے ڈھانپتی ہیں اسے ٹائیچل کہتے ہیں۔

## علاقائی اقسام

### جیلی
مغربی افریقہ، بالخصوص نائیجیریا میں یوروبا خواتین کے سرپوش کو جیلی کہا جاتا ہے۔ اسے باندھنے کے لیے عام طور پر سخت کپڑے کا استعمال کیا جاتا ہے تاکہ اس کی تہیں واضح رہیں۔ جیلی (سرپوش) کا سائز اور اس کی اونچائی پہننے والی خاتون کے سماجی مرتبے اور وقار کی علامت سمجھی جاتی ہے۔

### ڈویک
جنوبی افریقہ اور نمیبیا میں سرپوش کے لیے "ڈویک" کی اصطلاح استعمال ہوتی ہے جو ڈچ لفظ doek (بمعنی کپڑا) سے نکلا ہے۔ روایتی طور پر یہ شادی شدہ خواتین کی عفت اور احترام کی علامت سمجھا جاتا تھا۔ حالیہ برسوں میں یہ افریقی شناخت اور فخر کے اظہار کے لیے نوجوان نسل میں بھی مقبول ہوا ہے۔

## تاریخی پس منظر
امریکی تاریخ میں سرپوش کا استعمال غلامی کے دور سے جڑا ہوا ہے۔ اٹھارہویں صدی میں لوزیانا جیسے علاقوں میں ٹگنون قوانین (Tignon Laws) نافذ کیے گئے تھے جن کے تحت سیاہ فام خواتین کے لیے سر ڈھانپنا لازمی تھا تاکہ ان کی شناخت کو ممتاز رکھا جا سکے۔ تاہم، ان خواتین نے ان سرپوشوں کو رنگین کپڑوں اور منفرد انداز سے باندھ کر اسے اپنی مزاحمت اور خوبصورتی کا ذریعہ بنا لیا۔

## حوالہ جات
شرائط روزہ

روزہ کے شرائط وہ ہیں جو روزے کے واجب ہونے اور اس کی صحت کے لیے ضروری سمجھے گئے ہیں۔ ان میں شامل ہیں: وہ شرائط جو واجبیت اور صحت دونوں کے لیے ہیں اور وہ شرائط جو صرف روزے کی صحت کے لیے ضروری ہیں۔

روزے کے شرائط یہ ہیں: بلوغ، عقل، اسلام، استطاعت یعنی روزے کی طاقت، صحت اور قیام۔ بیمار یا سفر میں ہونے والے شخص پر روزہ واجب نہیں، بلکہ مسافر کو رمضان میں افطار کرنے کی اجازت ہے اور جو اس پر قادر نہیں، وہ بھی روزہ نہ رکھے۔ روزہ صرف مسلمان، عقلمند اور اپنی عقل سے فیصلہ کرنے والے پر صحیح ہے۔ حیض و نفاس سے پاک ہونا ضروری ہے اور اس وقت سے آگاہ ہونا بھی ضروری ہے جس میں روزہ رکھنا ممکن ہو۔ نیز روزہ کے لیے نیت لازمی ہے، بغیر نیت کے روزہ درست نہیں۔
## روزے کے شرائط کی وضاحت
روزے کے شرائط وہ ہیں جنھیں شریعت نے روزہ کے لیے لازم قرار دیا ہے۔ یہ یا تو روزے کے واجب ہونے کے شرائط ہیں یا روزے کی صحت کے شرائط یا دونوں کے لیے مشترک۔

شرائط وجوب: یہ وہ شرائط ہیں جن کے بغیر روزہ واجب نہیں۔ مثال کے طور پر، بلوغ شرط وجوب ہے لیکن شرط صحت نہیں۔

شرائط صحت: یہ وہ شرائط ہیں جن کے موجود ہونے پر روزہ صحیح مانا جاتا ہے۔

شرائط وجوب اور صحت دونوں: یہ وہ شرائط ہیں جن کے موجود ہونے پر روزہ واجب اور صحیح دونوں ہوتا ہے۔
### روزے کے وجوب کے شرائط
روزے کے وجوب کے شرائط وہ ہیں جن کے بغیر روزہ کسی مکلف پر واجب نہیں ہوتا۔ یعنی جب یہ شرائط موجود ہوں تو روزہ واجب ہے۔ یہ شرائط درج ذیل ہیں:
اسلام: روزہ صرف مسلمانوں پر واجب ہے، جیسا کہ اللہ تعالیٰ نے فرمایا:
.
﴿اے ایمان والو! تم پر روزہ فرض کیا گیا جیسا کہ تم سے پہلے والوں پر فرض کیا گیا تھا، تاکہ تم پرہیزگار بنو۔﴾ [البقرہ: 183]

بلوغ: یعنی شرعی احکام کے لیے ذمہ داری کے حد تک پہنچنا۔ بلوغ شرط وجوب ہے، لیکن یہ شرط صحت روزے کی نہیں۔

عقل: عقل روزے کے لیے شرط ہے کیونکہ شرعی خطاب کو سمجھنا ضروری ہے۔ جو شخص عقل سے محروم ہو، اس پر روزہ واجب نہیں اور اس کے روزے کا قبول ہونا بھی ممکن نہیں۔ مثال کے طور پر، پاگل یا مجنون پر روزہ واجب نہیں اور اس کا روزہ صحیح نہیں۔

تمیز (شعور و ادراک): یعنی شخص اپنے اعمال اور فیصلوں میں شعور رکھتا ہو۔

صحت: بیمار شخص پر روزہ واجب نہیں، خاص طور پر اگر روزہ رکھنا اس کے لیے مشکل ہو یا بیماری کو بڑھا دے۔

اقامت: یعنی سفر میں نہ ہونا۔ مسافر کو سفر کے دوران روزہ رکھنا واجب نہیں، بلکہ اختیار ہے کہ چاہے روزہ رکھے یا افطار کرے۔
### روزے کی صحت کے شرائط
روزے کی صحت کے شرائط وہ ہیں جن کے بغیر روزہ باطل ہو جاتا ہے۔ اسلامی فقہ میں عبادات کی صحت و بطلان کا دارومدار شرعی شرائط کی موجودگی پر ہے۔ روزے کی صحت کے لیے درج ذیل شرائط ضروری ہیں:
* اسلام – روزہ صرف مسلمان پر واجب اور صحیح ہے۔
* عقل – روزہ عقلمند اور سمجھدار شخص پر ہی صحیح ہے۔
* تمیز – یعنی شخص اپنے اعمال میں شعور اور ادراک رکھتا ہو۔
* صفائی از حیض و نفاس – خواتین کے لیے حیض یا نفاس کی حالت میں روزہ صحیح نہیں۔
* علم وقت – روزہ اس وقت ہی صحیح ہے جب وقتِ روزے کا علم ہو۔
* نیت – روزہ کے لیے نیت لازمی ہے، بغیر نیت کے روزہ صحیح نہیں۔

## حوالہ جات

زمرہ:فقہ عبادات
پوٹھوہار کے فرماں رواؤں کی فہرست

شمالی پنجاب کے خط پوٹھوہار کی جدید تاریخ کے بیشتر اوقات میں گکھڑ اور کھوکھر قبائل نے خود مختار یا نیم خود مختار طور پر حکمرانی کی حالانکہ کھوکھروں کا اثر زیادہ دیر برقرار نہ رہا۔ ذیل میں پوٹھوہار کے معروف حکمرانوں کی فہرست پیش کی جاتی ہے:

## فہرست

## حوالہ جات